**ДОДАТНО ПОЈАШЊЕЊЕ 2**

**ПИТАЊE**

“Poštovani,

Na osnovu člana 63. Stav 2. ZoJN Republike Srbije, kao zainteresovano lice u otvorenom postupku 55-15-O – Servisiranje, održavanje i popravka split klima uređaja,zahtevamo dodatno pojašnjenje u vezi sa pripremanjem ponude, kao i izmenu predmetne konkursne dokumentacije.

Konkursnom dokumentacijom navedeno je da je procenjena vrednost na godišnjem nivou 2.500.000,00 dinara bez PDV-a (strana 3.). Dalje, u konkusnoj dokumentaciji, u DODATNIM USLOVIMA ZA UČEŠĆE U POSTUPKU JAVNE NABAVKE IZ ČLANA 76. ZAKONA, zahtevate da je ponuđač „ostvario najmanje 7.500.000,00 dinara prihoda u prethodnoj godini (2014)“! Ovaj uslov se direktno kosi sa ZoJN-om, jer Naručilac ne sme da traži tri puta veću vrednost od procenjene vrednosti, za javnu nabavku koju je raspisao, a pogotovo ne za 1 godinu! Takođe, kao dokaz navodite „Izveštaj o bonitetu NBS (ili APR) ili ponuđačevi bilansi stanja i bilansi uspeha, ili izvodi iz tih bilansa, za prethodnu obračunsku godinu (2014. god.)“. Trebalo bi da imate informaciju da su ponuđači sve podatke predavali u APR do kraja marta, a zvanični Izveštaji će biti raspoloživi u junu.

Gore navedenim povređeni su sledeći članovi ZoJN-a:

- član 10.kojim je propisano da je naručilac dužan da u postupku javne nabavke omogući što je moguće veću konkurenciju, kao i da ne može da ograniči konkurenciju, a posebno ne može onemogućavati bilo kojeg ponuđača da učestvuje u postupku javne nabavke korišćenjem diskriminatornih uslova, tehničkih specifikacija i kriterijuma;

- član 12. koji propisuje da je naručilac dužan da u svim fazama postupka javne nabavke obezbedi jednak polozaj svim ponuđačima, kao i da naručilac ne moze da određuje uslove koji bi značili nacionalnu, teritorijalnu, predmetnu ili ličnu diskriminaciju medu ponuđačima, niti diskriminaciju koja

bi proizilazila iz klasifikacije delatnosti koju obavlja ponuđač;

- član 32.kojim je predvideno da je otvoreni postupak-postupak u kojem sva zainteresovana lica mogu podneti ponudu;

- član 61. gde je propisano da je naručilac duzan da pripremi konkursnu dokumentaciju tako da ponuđači na osnovu nje mogu da pripreme ponudu;

-član 76.gde je naznačeno da naručilac određuje uslove za učešće u postupku tako da ti uslovi ne diskriminišu ponuđače i da su u logičkoj vezi sa predmetom javne nabavke.

S tim u vezi, molimo Vas da se konkursna dokumentacija izmeni, kako bi ista bila sačinjena u skladu sa zakonom i kako Naručilac ne bi favorizovao određene ponuđače. Time bi bilo omogućeno svim zainteresovanim ponuđačima da učestvuju u predmetnoj javnoj nabavci, obezbedila bi se konkurencija i kvalitetna i pravična tržišna utakmica, s ciljem racionalnog trošenja budžetskih sredstava.”

**ОДГОВОР:**

# Наручилац прихвата сугестије потенцијалног понуђача у предметном поступку јавне набавке бр. 55-15-О.

Наручилац ће благовремено урадити потребну измену конкурсне документације бр.II. у свему у складу са Законом, а којом ће извршити допуну услова и доказа за испуњење истих. Измена конкурсне документације ће бити објављена на интернет страни наручиоца и на Порталу јавних набавки, Управе за јавне набавке.

# Наручилац напомиње да је тражени доказ за испуњење предметног услова легитиман, тј. да 'Извештај о бонитету НБС (или АПР) или понуђачеви биланси стања и биланси успеха, или изводи из тих биланса, за претходну обрачунску годину' свакако сви потенцијални понуђачи имају на располагању и могу доставити као тражени доказ.

# Даље, тврдње потенцијалног понуђача да се захтевањем наведених услова ограничава конкуренција нису истините. Наручилац је, објављивањем процењене вредности, јасно и транспарентно поступио у поступку јавне набавке како би сви потенцијални понуђачи имали увид у обим и потребе наручиоца за предметним услугама, те самим тим одредио услове који су у логичној вези са предметом јавне набавке.

С поштовањем,

Комисија за јавну набавку

55-15-O